**Արձանագրություն**

**,,09.04.2024թ.,, ք. Բերդ**

 Սույն թվականի ապրիլի 9-ին, ժամը՝ 1400-ին Բերդի համայնքապետարանի ավագանու նիստերի դահլիճում տեղի ունեցավ ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի պատվերով Բերդ քաղաքում  երկհարկանի դիահերձարանի կառուցման՝ «Գլոբալ պրոեկտ» ՍՊԸ-ի կողմից իրականացվող նախագծի վերաբերյալ հանրային բաց քննարկում:

**Օրակարգ**

ՀՀ Տավուշի մարզի Բերդ խոշորացված համայնքում ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի պատվերով երկհարկանի դիահերձարանի կառուցման թույլտվության վերաբերյալ հանրային քննարկում:

 Հանրային լսումներին ներկա էին.

* Բերդ համայնքի ղեկավարի տեղակալը
* Բերդ համայնքի բնակիչներ
* Բերդ համայնքի մանկապարտեզ ՀՈԱԿ-ների աշխատակիցներ
* Բերդի համայնքապետարանի աշխատակիցներ
* Բերդի համայնքային գրադարանի ներկայացուցիչներ
* Բերդի Գնել Մեջլումյանի անվան մանկապատանեկան մարզադպրոցի աշխատակիցներ
* «Գլոբալ պրոեկտ» ՍՊԸ-ի ներկայացուցիչներ
* ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի ներկայացուցիչներ

**Ելույթ ունեցան**

 Բացման խոսքով հանդես եկավ Բերդ խոշորացված համայնքի ղեկավարի տեղակալ, հանրային լսումների, քննարկումների կազմակերպման և անցկացման պատասխանատու՝ Մհեր Պապյանը, ներկայացնելով «Գլոբալ պրոեկտ» ՍՊԸ-ի ներկայացրած դիմումը, այնուհետև Բերդի համայնքապետարանի՝ «Շրջակա միջավայրի վրա ազդեցության գնահատման և փորձաքննության մասին» ՀՀ օրենքով սահմանված գործողությունները:

**Հանրային քննարկումների նպատակը:**

«Գլոբալ պրոեկտ» ՍՊԸ-ի ներկայացուցիչ  Սերոբ Գևորգյանը ներկայացրեց նախատեսվող դիահերձարանի կառուցման առաջնահերթության և աշխատանքների կատարման ժամկետները: Ս.Գևորգյանը թվարկեց դիահերձարանին անհրաժեշտ սարքավորումների տեսակները և թվաքանակը: Մեկնաբանվեց նաև աշխատակիցներին ներկայացվող պահանջները:

ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի Տավուշի մարզի բաժնի վարիչ Սահակ Ավետիսյանը ներկայացրեց կառուցվող դիահերձարանի և ծրագրի իրագործման վերաբերյալ մանրամասներ:

Հանրային լսման ընթացքում.

* Հարցադրումով հանդես եկավ Նաիրա Գյոզալյանը՝ դիահերձարանի աշխատակիցների ընտրության թեմայով և ողջունեց նախատեսվող ծրագրին:
* Հարցադրումով հանդես եկավ Արամ Քալանթարյանը, ով հանդիսանում է կառուցվող դիահերձարանի հարակից փողոցի բնակիչ: Ա. Քալանթարյանը բարձրացրեց բնակիչների համար հետագայում հնարավոր առողջական և այլ խնդիրների առաջացման հարցը:

 Հարցին ի պատասխան Սահակ Ավետիսյանը պարզաբանեց, որ նախատեսվող ծրագիրը իրագործման ընթացքում որևէ վտանգներ չի ներկայացնում հարևանությամբ գտնվող բնակիչների կյանքի և առողջության համար: Բոլոր աշխատանքները լինելու են նորմայի սահմաններում և համակարգված:

**Հանրային լսումների արդյունքում մասնակիցները որոշեցին՝**

Կողմ արտահայտվել ՀՀ Տավուշի մարզի Բերդ խոշորացված համայնքում ՀՀ ԱՆ «Դատաբժշկական  գիտագործնական  կենտրոն» ՊՈԱԿ-ի պատվերով երկհարկանի դիահերձարանի կառուցման նախաձեռնությանը:

Վարող՝ Մհեր Պապյան/Բերդ համայնքի ղեկավարի տեղակալ/

Արձանագրող՝ Աննա Նավասարդյան /Քարտուղարության, քաղաքացիների սպասարկման և անձնակազմի կառավարման բաժնի պետ/